ಕೋಲಾಟ್ಟಂ

ಕೋಲಾಟ್ಟಂ ಜಾನಪದ ನಲಿಕೆ
ಕೋಲಾಟ್ಟಂ ಪಂಡ ಪ್ರಧಾನವಾದ್ ತಮಿಳುನಾಡು ಬೊಕ್ಕ ಕೇರಳಡ್ ನಲಿಪುನ ಪಿರಾಕ್‌ದ ಜಾನಪದ ನಲಿಕೆ. ಉಂದು ಸಾಮಾನ್ಯವಾದ್ ಪೊಣ್ಣುಲು ರಡ್ಡ್ ಎಲ್ಯ ಮರತ ಕಡ್ಡಿಲೆನ್, ಒಂಜಿ ಕೈಟ್ ಒಂಜಿ ಕಡ್ಡಿನ್ ಬಳಸೊಂದು ಮಲ್ಪುವೆರ್. ನಲಿಕೆದಾರೆರ್ ಸಾಮಾನ್ಯವಾದ್ ಒಂಜಿ ವೃತ್ತಾಕಾರೊಡು ನಿಲೆ ಆದ್ ಜಾನಪದ ಗೀತೆಲೆನ್ ಪಾಡುನಗ ನಿರ್ದಿಷ್ಟ ಲಯೊಲೆನ್ ಮಲ್ಪೆರೆ ಕಡ್ಡಿಲೆನ್ ದಾಂಟುವೆರ್. ಈ ನಲಿಕೆನ್ ಸಾಮಾನ್ಯವಾದ್ ಹಿಂದೂ ದೇವೆರ್ ಅತ್ತ್ಂಡ ದೇವತೆಲೆಗ್ ಸಮರ್ಪಣೆ ಮಲ್ಪುವೆರ್ ಬೊಕ್ಕ ಸುಗ್ಗಿದ ಕಾಲೊಡು ಬೊಕ್ಕ ಗ್ರಾಮದ ಪರ್ಬೊಲೆಡ್ ಮಲ್ಪುವೆರ್.
ಕೋಲಾಟ್ಟಂ ಪಂಡ ದಕ್ಷಿಣ ಭಾರತೊದ ಒಂಜಿ ಪ್ರಾಚೀನ ಜಾನಪದ ನಲಿಕೆ.ಸಾಮಾನ್ಯವಾದ್ ಮಾತಾ ಪ್ರಾಯೊದ ಪೊಣ್ಣುಲು ನಲಿಕೆ ಮಲ್ಪುವೆರ್. ಉಂದು ಒಂಜಿ ಸಮುದಾಯ ಅತ್ತಂಡ ಕೋರಸ್ ನಲಿಕೆ, ಉಂದೆನ್ ಗುಂಪುಗುಂಪು ಆದ್ ಮಲ್ಪುವೆರ್. "ಕೊಲಟ್ಟಂ" ಪನ್ಪಿನ ಪುದರ್ ತಮಿಳು ಭಾಷೆಡ್ ಕೋಲ್ ಪಂಡ "ಕಡ್ಡಿ" ಬೊಕ್ಕ ಅಟ್ಟಮ್ ಪಂಡ "ನಲಿಕೆ" ಪನ್ಪಿನ ಪುದರ್ ಡ್ದ್ ಬತ್ತ್ಂಡ್. ನಲಿಕೆದಕುಲು ರಡ್ಡ್ ಎಲ್ಯ ಕಡ್ಡಿಲೆನ್ ಬಳಸುವೆರ್. ಸಾಮಾನ್ಯವಾದ್ ಸುಮಾರ್ 14 ಮೀ. ಉದ್ದೊಡು, ಪ್ರತಿಯೊಂಜಿ ಕೈಟ್ ಒಂಜೊಂಜಿ ಕಡ್ಡಿ ಪತ್ತ್ದ್ ನಲಿಪುವೆರ್, ನರ್ತಕಿಲು ಸಾಮಾನ್ಯವಾದ್ ಒಂಜಿ ವೃತ್ತಾಕಾರೊಡು ನಿಲೆ ಆದ್ ಬೇತೆ ಬೇತೆ ಜಾನಪದ ಗೀತೆಲೆನ್ ಪಾಡುನಗ ನಿರ್ದಿಷ್ಟ ಲಯೊಗ್ ನಲಿಪುವೆರ್. ನರ್ತಕಿಲು ಅಕ್ಲೆನ ಕೈಟ್ ದೀತಿನ ಕಡ್ಡಿಲೆನ್ ಗುದ್ದುದು ಶಬ್ದೊಲೆನ್ ಮಲ್ಪೆರ್.
ಆಚರಣೆ
ಈ ನಲಿಕೆನ್ ಸಾಮಾನ್ಯವಾದ್ ಹಿಂದೂ ದೇವೆರೆಗ್ ಅತ್ತ್ಂಡ ದೇವತೆಲೆಗ್ ಸಮರ್ಪಿಸವೆರ್. ಈ ನಲಿಕೆನ್ ಸುಗ್ಗಿದ ಕಾಲೊಡು ಬೊಕ್ಕ ತಮಿಳು ಕ್ಯಾಲೆಂಡರ್ ದ ಕಾರ್ತಿಕ ಮಾಸೊಡು ಒಂಜಿ ಪಕ್ಷೊಗು ಮಲ್ಪುವೆರ್. ಈ ನಲಿಕೆನ್ ಗ್ರಾಮದ ಪರ್ಬೊಲೆಡ್ ಬೊಕ್ಕ ಜಾತ್ರೆಲೆಡ್ ಅಯಿತ ಭಾಗವಾದ್ ಮಲ್ಪುವೆರ್.https://dallasnatyalaya.com/index.php/our-styles/
ದಕ್ಷಿಣ ಭಾರತೊಡು ಮುಖ್ಯವಾದ್ ತಮಿಳುನಾಡು ಬೊಕ್ಕ ಕೇರಳೊಡು ಬೊಕ್ಕ ಶ್ರೀಲಂಕಾ ಬೊಕ್ಕ ಮಲೇಷ್ಯಾದಂಚಿನ ಮಹತ್ವದ ತಮಿಳು ವಲಸೆ ಉಪ್ಪುನ ಬೇತೆ ಪ್ರದೇಶೊಲೆಡ್ ಈ ನಲಿಕೆನ್ ಮಲ್ಪುವೆರ್. ಈ ನಲಿಕೆನ್ ಧಾರ್ಮಿಕ ಸಮಾರಂಭೊಲೆಡ್, ಸಮಾರಂಭೊಲೆಡ್ ಬೊಕ್ಕ ಪೊಂಗಲ್ ದಂಚಿನ ಪರ್ಬೊಲೆಡ್ ಮಲ್ಪುವೆರ್, ಸಾಮಾನ್ಯವಾದ್ ಪೊಣ್ಣುಲು. ಸರಿಯಾಯಿನ ನಲಿಕೆಗ್ ಜಟಿಲವಾದ್ ಚಲನೆಲೆನ್ ಮಲ್ಪುನ ತಂತ್ರ ಬೊಕ್ಕ ಕೌಶಲ್ಯ ಬೋಡಾಪುಂಡು, ಉಂದೆನ್ ಹವ್ಯಾಸಿ ನರ್ತಕಿಲುಲಾ ಅಭ್ಯಾಸ ಮಲ್ಪುವೆರ್.https://www.urbanpro.com/choreography/folk-dance-kolattam
ನಲಿಕೆದ ಬೇತೆ ವಿಧೊಕ್ಲು,ಬದಲಾವಣೆಲು
ಪಿನ್ನಾಲ್ ಕೋಲಾಟ್ಟಂ (ಕೋಲಟ್ಟಂ ದ ಒಂಜಿ ಜಟಿಲ ರೂಪ) ಬೊಕ್ಕ ಚಕ್ಕೆ ಕೋಲಾಟ್ಟಂ ಇಂಚಿನ ಬೇತೆ ಬೇತೆ ರೂಪೊಲು ಉಂಡು.ಪಿನ್ನಾಲ್ ಕೋಲಾಟ್ಟಂ ಕಡ್ಡಿಲೆನ ಬದಲ್ ಬಳ್ಳ್ ಬಳಸುವೆರ್. ಕುಮ್ಮಿಅಟ್ಟಂ ಪಂಡ ಕೊಲತ್ತಮ್ ಲೆಕ್ಕನೆ ಉಪ್ಪುನ ಒಂಜಿ ಜಾನಪದ ನಲಿಕೆ, ವ್ಯತ್ಯಾಸ ಪಂಡ ಕುಮ್ಮಿಅಟ್ಟಂ ಡ್ ನಲಿಪುನಗ ಕಡ್ಡಿಲೆನ ಬದಲ್ ಕೈನ್ ಶಬ್ದ ಮಲ್ಪೆರೆ ಬಳಸುವೆರ್.  ಆಂಧ್ರಪ್ರದೇಶ ಬೊಕ್ಕ ತೆಲಂಗಾಣೊಡು ನಲಿಕೆ ಮಲ್ಪುನ ಒಂಜೇ ರೀತಿದ ನಲಿಕೆನ್ ಕೊಲನಾಲು ಪನ್ಪೆರ್. ಕರ್ನಾಟಕೊಡು ಉಂದೆನ್ ಕೋಲಾಟ ಪಂಡ್ದ್ ಲೆಪ್ಪುವೆರ್. ಗುಜರಾತ್ ಬೊಕ್ಕ ಉತ್ತರ ಭಾರತದ ಕೆಲವು ಭಾಗೊಲೆಡ್ ಅಭ್ಯಾಸ ಮಲ್ಪುನ ದಂಡಿಯಾ ರಾಸ್ ಡ್ ಒಂಜೇ ರೀತಿದ ಕಡ್ಡಿಲೆನ್ ಬಳಕೆ ಮಲ್ಪುವೆರ್. ಬೊಕ್ಕ ಕೊಲತ್ತಮ್ ನೊಟ್ಟುಗು ಕೆಲವು ಸಾಮ್ಯತೆಲಾ ಉಂಡು. ಕೆಲವೊಂಜಿ ಸರ್ತಿ, ನಲಿಕೆಗ್ ಕಡ್ಡಿಲೆನ ಬದಲ್ ಉದ್ದದ ಬಣ್ಣದ ರಿಬ್ಬನ್ ಲೆನ್ ಬಳಕೆ ಮಲ್ಪುವೆರ್. ಇತ್ತೆದ ವರ್ಷೊಲೆಡ್, ಪುರುಷೆರ್ ಬೊಕ್ಕ ಜೋಕುಲು ಶಾಲೆದ ಉತ್ಸವೊಲೆಡ್ ನಲಿಪುವೆರ್.https://prepp.in/news/e-492-kummi-indian-folk-dances-art-and-culture-notes

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026